Enguany ens satisfà moltíssim que sigui Josep Vallverdú, amb el bagatge de tot el seu conjunt d’obra, la veu d’aquest premi; una veu i una ploma, un home en definitiva, vinculat per lligams familiars, per vivències d’infantesa a la comarca de l’Urgell i a Bellpuig d’una manera especial. I, alhora, per ser avui un dels “homenots” de la nostra literatura i per com sovint aquesta seva literatura ha pouat en aquesta gran font de les tradicions i llegendes tancant a la vegada el cercle de constituir-se com a “nova” cultura popular.